Varsinais-Suomen hyvinvointialue

**Varsinais-Suomen hyvinvointialue** eli **Varha**  on Varsinais-Suomen maakunnan kattava hyvinvointialue, joka perustettiin osana maakunta- ja soteuudistusta.

Varsinais-Suomen hyvinvointialueen vuoden 2024 talous on jäämässä 160 miljoonaa euroa alijäämäiseksi. Vastaavia ongelmia on myös Pohjois-Savon, Lapin, Pirkanmaan ja Keski-Suomen hyvinvointialueilla. Lisäksi Helsingin kaupungin sosiaali- ja terveyspalvelut tuottavat ennakoitua huonomman tuloksen. Tämä voi vaikeuttaa esimeriksi uusien investointien, kuten uusien sairaaloiden saamista.

## Kunnat
Hyvinvointialueeseen kuuluu 27 kuntaa, joista 12 on kaupunkeja.

*  Auran kunta
*  **[[Kaarina|Kaarinan kaupunki]]** (S:t Karins)
*  Kemiönsaaren kunta (Kimitoön)
*  Kosken Tl kunta (Koskis)
*  Kustavin kunta (Gustavs)
*  **[[Laitila|Laitilan kaupunki]]** (Letala)
*  **[[Lieto|Liedon kaupunki]]** (Lundo)
*  **[[Loimaa|Loimaan kaupunki]]**
*  Marttilan kunta (S:t Mårtens)
*  Maskun kunta
*  Mynämäen kunta (Virmo)
*  **[[Naantali|Naantalin kaupunki]]** (Nådendal)
*  Nousiaisten kunta (Nousis)
*  Oripään kunta

*  **[[Paimio|Paimion kaupunki]]** (Pemar)
*  **[[Parainen|Paraisten kaupunki]]** (Pargas)
*  Pyhärannan kunta
*  Pöytyän kunta (Pöytis)
*  **[[Raisio|Raision kaupunki]]** (Reso)
*  Ruskon kunta
*  **[[Salo|Salon kaupunki]]**
*  Sauvon kunta (Sagu)
*  **[[Somero|Someron kaupunki]]**
*  Taivassalon kunta (Tövsala)
*  **[[Turku|Turun kaupunki]]** (Åbo)
*  **[[Uusikaupunki|Uudenkaupungin kaupunki]]** (Nystad)
*  Vehmaan kunta (Vemo)

Vuoden 2022 huhtikuussa hyvinvointialueella asui 483&nbsp;561 asukasta.

## Palvelut
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

* Alueen keskussairaalana toimii Turun yliopistollinen keskussairaala, jonka pääsairaala on Turussa sijaitseva Kantasairaala.
* Pelastustoiminnan osalta hyvinvointialueen kunnat kuuluvat Varsinais-Suomen pelastuslaitoksen toimialueeseen.

## Aluevaltuusto

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Varsinais-Suomen hyvinvointialueen aluevaltuustoon valittiin 79 valtuutettua.

## Ongelmia ja kritiikkiä
Varsinais-Suomen hyvinvointialueella oli alkuvaiheessa teknisiä ongelmia laskutuksessaan niin, että kymmenet tuhannet asiakkaat ovat saaneet laskuja pitkältä ajalta kerralla maksettavikseen. Syksyllä 2025 perintätoimisto Ropo Capitals lähetti Varhan toimeksiannosta noin 150&nbsp;000 laskua noin 40&nbsp;000 asiakkaalle vuosienkin takaisista toimenpiteistä, vaikkei sitä ennen ollut lähetetty lainkaan laskuja tai maksumuistutuksia asiasta. Laskut ovat yhteissummaltaan noin 18 miljoonaa euroa. Monesta laskusta puuttuu erittely mistä on kyse ja lain vaatima tieto yhteyshenkilöstä asian selvittämiseksi. Laskuja ovat saaneet myös perunkirjoituksen jo hoitaneet vainajien kuolinpesät, ja laskuissa on ollut tuntemattoman ihmisen henkilötietoja. Jopa useiden tuhansien eurojen epäselviä saatavia vaadittiin suoritukseen kahden viikon maksuajalla, josta neuvottiin tarvittaessa neuvottelemaan perintätoimiston kanssa. Sittemmin Varha on osoittanut halua jopa vuosien maksuajan myöntämiseen. Kilpailu- ja kuluttajavirasto KKV selvittää asiaa osaltaan, ja eduskunnan apulaisoikeusasiamies Maija Saxlin tekee 14. marraskuuta tarkastuskäynnin Varhaan.

## Lähteet